Til elever på Vg1 yrkesfaglig utdanningsprogram skoleåret 2023-2024

Vi ønsker deg hjertelig velkommen som elev ved Kyrksæterøra videregående skole. Vi gleder oss til å treffe deg 17. august og ser fram til et godt samarbeid fylt med glede, trivsel og mestring. På KVS jobber vi hver dag for at alle elever skal trives best mulig og lære mest mulig.

SKOLESTARTFørste skoledag er torsdag 17. august. Oppmøte i kantina kl. 09.00.

Inngang ved Hemnehallen.

**Kontaktlærere på Vg1 er:**

Vg1 BA (Bygg- og anleggsteknikk): Nils Erling Lidal

Vg1 HO (Helse- og oppvekstfag): Siv-Kristin Tevik

Vg1 TIF (Teknologi- og industrifag): Synnøve Dalum

LÆREMIDLER/KOSTNADERDet er gratis læremidler for elever i videregående opplæring. I tillegg får alle elever med ungdomsrett et utstyrsstipend gjennom Lånekassen som skal være med å dekke utgifter elevene har til f.eks. arbeidsklær, pc.

**UTSTYRSSTIPEND**

For ditt utdanningsprogram – se [www.lanekassen.no](http://www.lanekassen.no)

**UTSTYRSLISTE (arbeidsklær og utstyr skal være klart til skolestart)**

**Teknologi og industrifag:**

* Elever må ha arbeidshansker, vernebriller, vernesko, hørselvern, kjeledress i bomull, svart og signalgul (ikke polyester/nylon) og uten bedriftslogo.
* Tegneutstyr: Blyant 3B og 3H, blyantspisser, viskelær, gradskive, passer og linjal
* Verktøy: Skyvelære med noneskala (ikke elektronisk), metermål og rissenål

**Bygg- og anleggsteknikk:**

Eleven *må* ha:

- Heldekkende kjeledress eller bukse/jakke i sort og signalgul farge uten bedriftslogo

- Vernesko med spikertramp

- Målebånd 5 meter med millimetermål (gjerne Hultafors), meterstokk 2 meter med millimetermål (gjerne Hultafors), tømmerblyant, tapetkniv (Olfa med avbrekkbart blad)

- Ullundertøy, varm genser og lue

- Arbeidshansker sommer og vinter

- Blå hjelm m/vernebriller og hørselvern

- Torx bitssett, størrelse 15, 20, 25 og 30

- Hammer og hammerholder

Byggvarebutikker kan være aktuelle steder å få skaffet dette utstyret.

**Helse- og oppvekstfag**

* Arbeidsuniform ( skjorte)
* Innesko

**BØKER**

Skolen vil stå for den praktiske utlånsordninga av bøker.

Ved skolestart vil det bli en digitalisert godkjenning av:

1. Ordensreglement
2. IKT-reglement for elever
3. Lån av læremidler

Se forøvrig skolens hjemmeside [Kyrksæterøra videregående skole](https://web.trondelagfylke.no/kyrksaterora-videregaende-skole/)

Utgifter til materiell som eleven benytter til fremstilling av eget produkt skal dekkes i sin helhet av eleven.

ELEVPC Se eget skriv.

**SKYSS**

Alle elever med rett til skyss (over 6 km) søker via [Digital skyssportal](https://www.trondelagfylke.no/vare-tjenester/samferdsel/Skoleskyss/digital-soknadsportal/). Her ser du også unntakene.

**INFORMASJON OM ELEVER OG FORESATTE**

Visma InSchool (VIS) er den nye skoleadministrative løsningen som i Trøndelag blir tatt i bruk fra skolestart 2023 ved alle de videregående skolene.

Se skolens [hjemmeside](https://web.trondelagfylke.no/kyrksaterora-videregaende-skole/for-elever/everyday-for-foresatte/) for mer informasjon.

(Skolen må også få beskjed om endringer som skjer i løpet av skoleåret)

ProgramfageneProgramfagene er forskjellige for de ulike utdanningsprogram.   
Orientering om de enkelte fagene vil bli gitt av faglærer ved skolestart.

For elever på Vg1 Yrkesfag er deler av opplæringen i programfagene lagt til bedrift/arbeidsplasser.

**Spørsmål angående skolestart – se skolens hjemmeside** [Kyrksæterøra videregående skole](https://web.trondelagfylke.no/kyrksaterora-videregaende-skole/)

**eller kontakt oss på telefon eller mail.**

**Tlf: 74 17 46 00 e-post:** [**postmottak.kyrkseteroravgs@trondelagfylke.no**](mailto:postmottak.kyrkseteroravgs@trondelagfylke.no)

Ved henvendelser kan rektor kontaktes på tlf. 958 26 563

**Vi ønsker deg velkommen til Kyrksæterøra videregående skole!**

Ingrid Hoftun

rektor